Oficiālais Vēstnesis L 356 , 17/12/1986 Lpp. 0005 - 0005

Speciālizdevums somu valodā: Nodaļa 2 Sējums 4 Lpp. 0212

Speciālizdevums zviedru valodā: Nodaļa 2 Sējums 4 Lpp. 0212



Komisijas Regula (EEK) Nr. 3829/86 (1986. gada 15. decembris) par preču klasifikāciju kopējā muitas tarifa pozīcijā Nr. 44.15 EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par kopējā muitas tarifa nomenklatūras vienādas piemērošanas pasākumiem [1], kurā jaunākie grozījumi izdarīti ar Regulu (EEK) Nr. 2055/84 [2], un jo īpaši tās 3. un 4. pantu, tā kā ir nepieciešami noteikumi, lai nodrošinātu kopējā muitas tarifa nomenklatūras vienādu piemērošanu, klasificējot septiņslāņu plātni, kas ir 1981 līdz 2400 mm gara, 762 līdz 1220 mm plata un aptuveni 44 mm bieza un ar vidusdaļu no galdniekplātnes, kura ir starp divām trīsslāņu saplākšņa plātnēm; šī septiņslāņu plātne, kam ir divas garās malas (iespējams, finierētas) un viena vai divas īsas malas (iespējams, finierētas), kuras pamatā veido viens koksnes gabals, ko sauc par "apmalojumu", un kas vairāk nav apstrādāta; tā kā Padomes Regulas (EEK) Nr. 950/68 [3], kurā jaunākie grozījumi izdarīti ar Regulu (EEK) Nr. 3129/86 [4], pielikumā pievienotā kopējā muitas tarifa pozīcija Nr. 44.15 ietver inter alia saplāksni, galdniekplātni, plātni ar vidusdaļu no stateniski līmētiem finieriem, galdniekplātni ar vidusdaļu no līmētām līstēm un tamlīdzīgiem laminētiem koksnes ražojumiem (ieskaitot finierētas plātnes un loksnes) un pozīcija Nr. 44.23 ietver būvgaldnieku darinājumus; tā kā šīs pozīcijas ņem vērā attiecīgās plātnes klasificēšanai; tā kā attiecīgajai plātnei, izņemot tās taisnstūrveida formu un biezumu, nav tādu pazīmju, kas norādītu, ka to izmantos kā durvis; tā kā šīs plātnes taisnstūrveida forma un biezums paši par sevi nav pietiekamas pazīmes, lai pamatotu kombinētās nomenklatūras interpretācijas 2.a vispārīgā noteikuma piemērošanu (nepilnīgi vai nepabeigti izstrādājumi), jo īpaši tādēļ, ka šo plātni tādu, kāda tā ir, var izmantot citiem nolūkiem, nevis durvju ražošanai; tā kā tālab šī plātne nav pietiekami apstrādāta, lai to pamatoti klasificētu pozīcijā Nr. 44.23 kā nepabeigtas durvis; tā kā tālab tā jāklasificē pozīcijā Nr. 44.15; tā kā šajā regulā paredzētie pasākumi saskan ar Kopējā muitas tarifa nomenklatūras komitejas atzinumu, IR PIEŅĒMUSI ŠO REGULU. 1. pants Septiņslāņu plātni, kas ir 1981 līdz 2400 mm gara, 762 līdz 1220 mm plata un aptuveni 44 mm bieza, ar vidusdaļu no galdniekplātnes, kura ir starp divām trīsslāņu saplākšņa plātnēm, un ar divām garām malām (iespējams, finierētām) un vienu vai divām īsām malām (iespējams, finierētām), kuras pamatā veido viens koksnes gabals, t.s. "apmalojums", un kas vairāk nav apstrādāta, klasificē kopējā muitas tarifa šādā pozīcijā: 44.15 Saplākšņa galdniekplātnes, plātnes ar vidusdaļu no stateniski līmētiem finieriem, galdniekplātnes ar vidusdaļu no līmētām līstēm un tamlīdzīgi laminēti koksnes ražojumi (ieskaitot finierētas plātnes un loksnes); koka inkrustācijas un intarsijas. 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1986. gada 15. decembrī Komisijas vārdā — priekšsēdētāja vietnieks Cockfield [1] OV L 14, 21.1.1969., 1. lpp. [2] OV L 191, 19.7.1984., 1. lpp. [3] OV L 172, 22.7.1986., 1. lpp. [4] OV L 292, 16.10.1986., 3. lpp. --------------------------------------------------